Mestská časť Bratislava–Nové Mesto

Materiál na rokovanie
Miestneho zastupiteľstva
dňa: 13.10.2015

N á v r h
na zaujatie súhlasného stanoviska k novému zneniu všeobecne záväzného nariadenia hlavného mesta SR Bratislavy o nájme bytov a prechodnom ubytovaní v ubytovniach hlavného mesta Slovenskej republiky a jeho mestských častí

Predkladá:						       Materiál obsahuje:

Ing. Mgr. Ľubomír Baník				       1. Návrh uznesenia
prednosta MÚ	BA-NM				       2. Dôvodovú správu
							       3. žiadosť primátora
       4. Návrh nového znenia VZN   
o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí
							        5. Dôvodová správa k návrhu VZN
6.VZN hl. m. SR Bratislavy č.   1/2006 o nájme bytov a obytných miestností v zariadeniach určených na trvalé bývanie

Spracovateľ:						       

Mgr. Marianna Moravcová Tomčíková		 
vedúca odd. právneho, podnikateľských činností, evidencie súpisných čísiel a správy pozemkov 

Na rokovanie prizvať:

spracovateľa

					október 2015
Návrh uznesenia

Miestne zastupiteľstvo mestskej časti Bratislava-Nové Mesto 

zaujíma súhlasné stanovisko

k novému zneniu všeobecne záväzného nariadenia hlavného mesta SR Bratislavy o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí

; v súlade s čl. 8 štatútu hlavného mesta SR Bratislavy a § 5 Pravidiel pre prípravu, schvaľovanie a vyhlasovanie všeobecne záväzných nariadení hlavného mesta Slovenskej republiky Bratislavy

; s nasledujúcimi pripomienkami:

-	znenie § 4 ods. 2 upraviť tak, že aj podmienku podľa odseku 1 písm. d) musia spĺňať všetci žiadatelia
-	znenie § 14 ods. 2 upraviť tak, že podmienky podľa ods. 1 písm. a) a f) musia spĺňať všetci žiadatelia o ubytovanie a podmienky podľa ods. 1 písm. b), d), e) musí spĺňať aspoň jeden z nich
-	znenie § 14 ods. 1 písm. b) upraviť nasledovne: „má trvalý pobyt v hlavnom meste nepretržite aspoň jeden rok pred podaním žiadosti, pričom podmienka trvalého pobytu v hlavnom meste musí byť dodržaná počas celej doby platnosti a účinnosti zmluvy o ubytovaní“

a)	bez pripomienok

b)	s pripomienkami

DÔVODOVÁ  SPRÁVA

Mestskej časti Bratislava–Nové Mesto (ďalej len „mestská časť“) bola doručená žiadosť primátora hlavného mesta SR Bratislavy (ďalej len „hlavné mesto“), o zaujatie stanoviska miestneho zastupiteľstva k návrhu všeobecne záväzného nariadenia (ďalej len „VZN“) hlavného mesta, ktoré má nahradiť doteraz platné VZN hlavného mesta Slovenskej republiky Bratislavy č. 1/2006 o nájme bytov a obytných miestností v zariadeniach určených na trvalé bývanie. Uvedená požiadavka na zaujatie stanoviska je v súlade s čl. 8 ods. 1 a 2 Štatútu hlavného mesta.

Prílohou žiadosti je návrh nového znenia VZN o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí a dôvodová správa k jednotlivým navrhovaným zmenám oproti zneniu aktuálne platného VZN.

K predloženému návrhu navrhujeme v § 4 ods. 2 a v § 14 ods. 2 spresniť, ktoré požiadavky na žiadateľa o nájom bytu alebo ubytovania v ubytovni sa v prípade viacerých žiadateľov vzťahujú na každého z nich a pri ktorých stačí, aby danú podmienku spĺňal jeden z nich. Znenie § 14 ods. 1 písm. b) navrhujeme upraviť, nakoľko jeho znenie je nezrozumiteľné. 

Na základe uvedených skutočností navrhujeme zaujať súhlasné stanovisko k návrhu VZN o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí, s uvedenými pripomienkami.